Anugerah Juara Lagu ke-20

Anugerah Juara Lagu ke-20 merupakan program hiburan berbentuk pertandingan lagu yang berprestij telah diadakan pada 5 Februari 2006 dan disiarkan secara langsung di TV3 bermula jam 8.30 malam sehingga 11 malam. Sepertimana tahun-tahun sebelumnya, Anugerah Juara Lagu mengekalkan tradisi mempertandingkan semua 12 lagu dalam tiga kategori iaitu Irama Malaysia & Etnik Kreatif, Balada & Pop Rock.

11 orang penyanyi telah mempertandingkan lagu dalam Anugerah Juara Lagu ke-20 ini yang bukan hanya telah memberikan satu bentuk persaingan yang sihat, malah pertandingan ini menyaksikan satu persembahan mantap, bertenaga, kreatif dan inovatif dan semuanya terserlah dengan iringan 33 pemuzik yang dipimpin oleh maestro muzik terkenal, Ramli M.S.

Konsep

"Evolusi Muzik Berterusan" telah dijadikan tema atau konsep bagi Anugerah Juara Lagu kali ini. Secara dasarnya takrifnya ialah "proses perkembangan" atau "proses pergerakan mengikut zaman" dan sahih ia adalah persesuaian apabila dijadikan konsep untuk anugerah kali ini kerana itulah yang disaksikan sepanjang 20 tahun yang dibina menerusi program ini. 

Evolusi yang dicipta menerusi AJL memberikan refleksi kepada perkembangan muzik, budaya dan seni yang sentiasa bergerak di atas landasan positif di mana ia sentiasa memanjat tangga modenisasi dengan berpaksikan kreativiti tetapi dalam pada masa yang sama masih mengekalkan nilai-nilai tradisi yang selalu menjadi kebanggaan kita, rakyat Malaysia.

Konsep evolusi direalisasikan dalam AJL 20 yang secara harafiah menjejaki proses perkembangan seni muzik itu dari era Seniman Agung, Allahyarham Tan Sri P. Ramlee ke era Pop Yeh Yeh dan kemudian meniti era Pop Hindustani sebelum disuntik era Blues, Pop, Rock, Rap, Irama Malaysia, Etnik Kreatif, Hip Hop sehinggalah ke era Fusion dan Progresif.

Pengacaraan
Kali ini, tugas mengacara tidak akan diletakkan sepenuhnya di bahu Cheryl Samad, sebaliknya beliau telah dibantu oleh beberapa pengacara jemputan lain di kalangan personaliti tanah air seperti Amy Mastura, Farah Fauzana, Ezlynn, Hans Isaac dan Ally Iskandar yang menemani Cheryl secara bergilir dengan menampilkan fesyen yang menunjukkan pelbagai genre muzik dan budaya telah dialami oleh aliran muzik Malaysia.

Finalis
Untuk melihat senarai semi-finalis untuk Juara Lagu  ke-20 , sila lihat Separuh Akhir Muzik Muzik 20.
Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.

Berikut adalah senarai finalis mengikut turutan giliran persembahan yang berentap di AJL ke-20:

Pemenang

 Juara Lagu: "Gemilang" (Aubrey Suwito/Asmin Mudin/Jaclyn Victor)

 Kategori:
 Irama Malaysia dan Etnik Kreatif: "Aduh Saliha" (M. Nasir/Loloq/Mawi)
 Balada: "Gemilang" (Aubrey Suwito/Asmin Mudin/Jaclyn Victor)
 Pop Rock: "Kata" (Hazami, Tris & Arab/Hazami)

 Vokal Terbaik: Hazami ("Kata")
 Persembahan Terbaik: Mawi ("Aduh Saliha")

Jemaah Juri
Ketua Juri: Farihin Abdul Fatah
 Lukhman S
 Siso
 Amran Omar
 Siti Nurhaliza
 Anita Sarawak
 Ajai
 Erwin Gutawa
 Roslan Aziz

Untuk merujuk senarai penuh juri-juri yang pernah dilantik sepanjang penganjuran AJL, sila lihat Senarai Jemaah Juri Anugerah Juara Lagu.

Trivia 
 Mawi, Hazami, Jaclyn Victor masing-masing memenangi 2 kategori
 Tiada kumpulan muzik (band) layak ke AJL kali ini
 Rohana Jalil mencipta rekod apabila menjadi penyanyi pertama yang membuat kemunculan di AJL dalam tiga dekad berturut-turut iaitu penyertaan di era 80an, 90an dan 2000an. 
 Pada awalnya Hans Isaac akan menjadi sebahagian daripada hos AJL 20 namun dia menarik diri pada saat akhir,lalu tempatnya diganti oleh Ally Iskandar.
 Amy Mastura menunjukkan contoh professionalism yang baik apabila terus mengacara biarpun mempunyai masalah kehilangan suara akibat selsema dan batuk. Amy beraksi dengan suara serak yang menimbulkan saat-saat lucu dalam majlis tersebut.

20